Arturo Sosa Abascal

**Arturo Marcelino Sosa Abascal** (født 1948) er en venezuelansk katolsk prest tilhørende jesuittordenen, katolsk teolog og statsviter. Siden 2016 har han vært den 31. ordensgeneral for jesuittene. Den første leder av ordenen var dens stifter, Ignatius av Loyola.
## Liv og virke
### Jesuittpater
Arturo Sosa sluttet seg til jesuittordenen i 1966 og studerte katolsk teologi ved Det pavelige gregorianske universitet i Roma og ble uteksaminert i filosofi fra Universidad Católica Andrés Bello i Caracas i 1972. Han ble ordinert til prest den 30. juli 1977. 

I 1990 tok han doktorgrad i statsvitenskap fra Universidad Central de Venezuela. Han utgav flere bøker om venezuelansk historie og politikk og var sjefredaktør for tidsskriftet *Revista SIC* for katolsk sosial etikk og politikk fra 1976 til 1996.

Inntil han ble valgt til ledende ordensembeter, var Sosa hovedsakelig aktiv innen forskning og undervisning og behandlet spørsmål som oppsto fra spenningen mellom statsvitenskap, katolsk sosiallære og kirkelig og sosial virkelighet i Venezuela. Han jobbet ved fakultetet for statsvitenskap ved *Universidad Central de Venezuela* og *Universidad Católica Andrés Bello*. I 2004 var han gjesteprofessor ved *Center for Latin American Studies* (CLAS) ved Georgetown University i Washington, D.C. Fra 2004 til 2014 var han rektor ved jesuittenes universitet i Táchira, hvor han innehadde lærestolene for moderne politisk teori og for Sosial endring i Venezuela ved Fakultet for samfunnsvitenskap.

Fram til 1996 var pater Arturo Sosa koordinator for jesuittenes sosiale apostolat i Venezuela og direktør for *Centro Gumilla*, en jesuittinstitusjon for forskning og sosialt engasjement i Caracas. Fra 1996 til 2004 var han provinsial for jesuittene i Venezuela. 

Ved den 35. ordenskongregasjonen i 2008 ble han utnevnt til en av rådgiverne til ordensgeneralen Adolfo Nicolás. Fra 2014 til 2016 var han delegat i jesuittenes kurie, ansvarlig for jesuitthusene og interprovinsielle arbeider i Roma. Dette er institusjonene som er direkte avhengige av jesuittenes ordensgeneral. I tillegg til forskjellige høyskoler omfatter disse *Det pavelige gregorianske universitet*, *[[Det pavelige bibelinstitutt]]*, *[[Det pavelige orientalske institutt]]* og *[[Specola Vaticana]]* (Vatikanets stjerneobservatorium).

### Ordensgeneral
Den 36. generalkongregasjon, forsamlingen av delegater av jesuittordenen over hele verden, valgte ham som etterfølger til ordensgeneral Adolfo Nicolás den 14. oktober 2016. 

I november 2018 ble han valgt til president for *Union of Superiors General* (USG), etterfølgende Mauro Jöhri, for funksjonsperioden fra 2019 til 2021, og ble gjenvalgt i november 2021 for funksjonsperioden fra 2022 til 2024.

## Verker i utvalg
*Arturo Sosa, *La filosofía política del gomecismo: Estudio del pensamiento by Laureano Vallenilla Lanz*, Barquisimeto, Centro Gumilla,1974, 130 p. ()
*Arturo Sosa and Eloi Lengrand, *Del garibaldismo student to the izquierda criolla: Los orígenes marxistas del proyecto de AD (1928-1935)*, Caracas, Centauro, 1981, 517 ppp. (OCLC 30449576)
*Arturo Sosa, *Ensayos sobre el pensamiento político positivista venezolano*, Caracas, Centauro,1985, 269 pp. ()
*Arturo Sosa, *Rómulo Betancourt y el Partido del Pueblo, 1937-1941*, Caracas, Fundación Rómulo Betancourt, coll. "Vigente Tiempo" (No. 9) 1995, 617 pp. ()

## Referanser